Винарис Ильегет

Винарис Ильегет, шулай ук Винарис Илъегет (сәхнә исеме), паспорттагы исеме Виталий Ефимович Блехер (1978 елның 11 марты, СССР, РСФСР, Пермь) ― эстрада җырчысы, артист-вокалист (солист), «Ре Мажор»  генераль директорыВинарис Ильегет ВКонтакте, «Болгар радиосы», «Туган тел» милли музыкаль премияләре иясе. Татарстанның атказанган артисты (2023).

 Тәрҗемәи хәле 
1978 елның 11 мартындаВинарис Ильегет. Подробная информация   Пермь шәһәрендә гаиләдә икенче бала булып туган. Әтисе Ефим Блехер, әнисе Маһирә Ильзигитова (икесе дә вафатлар), гаиләдә 12 яшькә өлкәнрәк апасы бар. Балачагы әнисенең туган ягы ― Пермь өлкәсе Пермь районы Куян авылында үтә.  Әтисе Ефим ― яһүд, Еврей автономияле өлкәсенең башкаласы Биробиджан шәһәреннән, аның әти―әнисе сугыш елларында вафат булган, шул сәбәпле Ефим балалар йортында үскән. Куян авылыннан ерак булмаган хәрби частьтә танкист булып хезмәт иткән, моңа өстәп армиядә оркестрда уйнаган Винарис Ильегет: «Әнигә өйләнер өчен әти ислам динен кабул иткән». «Шәһри Казан».

Виталий (Винарис) Пермьнең 81нче рус мәктәбендә укыган. Параллель рәвештә музыка мәктәбендә белем алган. Сәнгать мәктәбендә дә укыган. Өченче сыйныфта укыганда, Россиядә бердәнбер булган малайлар хор мәктәбенә җибәргәннәр. Вокал буенча башка бер җирдә дә укымаган. Пермь дәүләт мәдәният институтының режиссура кафедрасын тәмамлаган. 

2000 елдан бирле Казанда яши, татар эстрадасына катнашып китә. Аның репертуарында кызу темплы, шаян, күңелле җырлары арасында мәгънәле, күңелнең иң нечкә кылларын тибрәтүче салмак җырлар да шактый урын ала: «Мөкәррәмә», «Чиялектә», «Кәтүк түти», «Син булмасаң», «Мәхәббәт күбәләге», «Ана», «Сөю гөлем», «Эзләдем, бәгърем, сине», «Килеп китсәм ни була», «Рәхмәт, әти», «Юанша», «Пермьның егетләре», «Үз кешем», «Әйдә, иркәм», «Егетләр», «Ник дәшмисең», «Җүләр чаклар», «Онытма», «Яннарымда матур кызлар», «Әллә ниләр уйлама, әни», «Марина, Лена, Натуша» һ.б.Винарис Ильегет җырлары 

Эшмәкәрлек белән дә шөгыльләнә. 17 яшендә Пермьдә татар клубы оештырган булган, аннары аерым бина алып, татар дискотекалары үткәргән. Казанда банкет залы («Маһирә», Пушкин урамы) белән кафе тота. Концертларда, Сабан туйларында чыгыш ясыйЭльвира Шакирова.  Винарис: «Паспорттагы исемем ― Блехер». «Шәһри Казан», 3.08.2022.

Сәхнә исемен (Винарис Ильегет), Хәмдүнә Тимергалиева тәкъдиме белән, әнисенең фамилиясеннән (Ильзигитова) кыскартып ясаган.

 Бүләкләре, мактаулы исемнәре 
 2022 ― «Болгар радиосы» милли музыкаль премиясе («Иң оригиналь җырчы») Миляуша Кашафутдинова.   В Казани прошла Х Национальная музыкальная премия «Болгар Радиосы». «Реальное время»
 2023 ― Татарстанның атказанган артисты ― музыка сәнгате үсешенә керткән өлеше өчен   «Для меня это большая честь»: Винарис Илъегет стал заслуженным артистом Татарстана. ТНВ, 11.10.2023

 Гаилә хәле 
Унҗиде яшендә беренче мәртәбә өйләнгән булган.
26 яшьләр тирәсендә ислам диненнән православие диненә күчкән (яһүди әтисе әнисенә өйләнер өчен ислам динен кабул иткән булган).
2023 елда эстрада җырчысы Лилия Хәмитова (1970 елда Арча эшчеләр бистәсендә туган) белән туй ясаганДве звезды: как в Казани отгуляли свадьбу Винарис Ильегет и Лилия Хамитова. Новости Mail.ru, 16 августа 2023.

 Искәрмәләр 

 Сылтамалар 
 Эльвира Шакирова.  Винарис: «Паспорттагы исемем ― Блехер». «Шәһри Казан», 3.08.2022
 Лучшие песни Винарис Ильегет


Төркем:Татар җырчылары
Төркем:Татарстан җырчылары
Төркем:Татарстанның атказанган артистлары
Төркем:Пермь дәүләт сәнгать һәм мәдәният институтын тәмамлаучылар